Document ID: 32005D0489

KOMMISSIONENS BESLUTNING
af 6. juli 2005
om indrømmelse af undtagelser til nogle medlemsstater for så vidt angår første indberetning af kvartalsdata i overensstemmelse med Rådets forordning (EF) nr. 1222/2004
(meddelt under nummer K(2005) 1874)
(Kun den danske, den franske, den græske, den polske, den portugisiske, den slovenske og den tjekkiske udgave er autentiske)
(2005/489/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1222/2004 af 28. juni 2004 om udarbejdelse og indberetning af data vedrørende den kvartårlige offentlige gæld (1), særlig artikel 2, stk. 3, og
ud fra følgende betragtninger:
(1)
Forordning (EF) nr. 1222/2004 indeholder bestemmelser om udarbejdelse og indberetning af data vedrørende den kvartårlige offentlige gæld, og den offentlige gæld bortset fra referenceperioden defineres på samme måde som i Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab (2).
(2)
Det fremgår af artikel 2, stk. 3, i forordning (EF) nr. 1222/2004, at Kommissionen kan bevilge en undtagelse på højst et år, for så vidt angår den første indberetning af kvartalsdata, såfremt de nationale statistiske systemer kræver større ændringer.
(3)
Myndighederne i Tjekkiet, Danmark, Grækenland, Frankrig, Polen, Portugal og Slovenien har anmodet om sådanne undtagelser.
(4)
Efter de oplysninger, Kommissionen (Eurostat) har modtaget, skyldes medlemsstaternes anmodninger, at det vil være nødvendigt for medlemsstaterne at foretage omfattende ændringer i deres statistiske systemer, som ikke vil kunne gennemføres før den 31. december 2004.
(5)
De undtagelser, der er anmodet om, bør derfor indrømmes -
VEDTAGET FØLGENDE BESLUTNING:
Artikel 1
Undtagelser fra den tidsfrist, der er fastsat i forordning (EF) nr. 1222/2004 for den første indberetning af data om den kvartårlige offentlige gæld, indrømmes de medlemsstater, som er anført i denne beslutnings artikel 2.
Den tidsfrist, der gælder for disse medlemsstater, er den 31. december 2005.
Artikel 2
Denne beslutning er rettet til Den Tjekkiske Republik, Kongeriget Danmark, Den Hellenske Republik, Den Franske Republik, Republikken Polen, Den Portugisiske Republik og Republikken Slovenien.
Udfærdiget i Bruxelles, den 6. juli 2005.

Labels: 2
19
10
12
18
15